Viborger Samler, 1844-08-06
Nyeste Postefterretninger. Storbritannien og Jrland. London, d. 30te Juli. Fregatten "Vindictive," Capt. Nicholas, er ankommen fra Sydhavet til Portsmouth. Ombord paa Fregatten var den oftomtalte britiske Consul paa OtahaitiPritchard, der har maattet udstaae en haard Behandling af den franske Commandant paa Øen. Consulens Ankomst, og den Efterretning, at han har været udsat for Mishandling og temporair Arrest af de franske Auctoriteter, har vakt stor Sensation i London; dog er den Formening den fremherskende, at den franske Regjering vil desavouere sine Agenters Forholdsregler. Men det er et Spørgsmaal, om en Misbilligelse af de franske Befalingsmænds Adfærd kan tilfredsstille det bestæmmede britiske Flag og den krænkede britiske Nationalfølelse. Er den Beretning, som Journalen the Times meddeler fra en unavngiven engelsk Marineofficier sand, saa tør det være tvivlsomt omdet franske Cabinet vil slippe derfra for godt Kjøb. Pritchard blev af den franske interimistiske Commandant paa Otahaiti beskyldt for at have foranlediget et Angreb paa en fransk Skildvagt. Paa voldsom Maade arresteredes den britiske Consul, der, efter den franske Commandants Udtryk, dagligen ophidsede de Jndfødte. Hans Formue skal tjene" – hedder det i den franske Proclamation - til at erstatte al den Skade, som vore Besiddelser kunne komme til at lide, og naar fransk Blod udgydes, saa skal enhver Draabe falde tilbage paa Pritchards Hoved. Den engelske Consul kom imidlertid ved den engl. Com mander Gordons Mægling snart paa fri Fod, under den Betingelse, at han strax skulde forlade Øen. Der forundtes ham ikke engang Tid til at ordne sine Papirer, ja han saae sig endogsaa nødsaget til at lade sin Kone og flere af sine Børn blive tilbage, ufortøvet maatte har indskibe sig paa det paa den ydre Red liggende britiske Krigskib, der bragte ham til Valparaiso, hvorfra han efter 10 Dages Ophold afgik paa Fregatten Vindictive til England. Efter Journalen Hampshire Telegraph skal Chefen for den engelske Fregat "Vindictive," Capt. Nicholas, allerede have erholdt en Art af Fyldestgiørelse for Consul Pritchard. Underrettet om Consulens slette Behandling erklærede Nicholas, at han hverken vilde salu tere eller besøge den netop til samme Tid ankomne franske Admiral Dupetit-Thouars førend denne i Vidners Overværelse eller skriftligen havde yttret sin Beklagelse over den af den franske Øecommandant imod det britiske Flag og den britiske Consul udviste Mishandling. Denne Erklæring afgav den franske Admiral efter nogen Tids Betænkning, og først da saluteredes han af den britiske Fregatchef, der ledsaget af Lord Paulet og Com mander Hammond aflagde Admiralen et venskabeligt Besøg. – J hvorvel Journalen the Times for ganske kort Tid siden har lagt for Dagen Tilbøielighed til at udjevne alle Vanskeligheder imellem de to store Magter - England og Frankerig - og desuden formener, at Pritchard ved ubesindig Opførsel tildeels kan have forskyldt den imod ham udviste Ringeagt, erklærer dog denne Journal, at det er den engelske Regjerings Pligt at fordre af den franske Regjering en glimrende fyldestgjørelse forden England paa Otahaiti tilføiede Beskæmmelse, og ingenlunde at lade sig nøie med den illusoriske Forholdsregel af en Misbilligelse af de franske Agenters Adfærd.